НэхъыфIыр Къардэн Исмэхьилщ
КъБР-м МафIэсым пэщIэтынымкIэ и къэрал къулыкъум щызэхалъхьэжащ «И IэщIагъэмкIэ нэхъыфI» еплъыныгъэ-зэпеуэм кърикIуахэр.
Къулыкъум и район IэнатIэхэм нэхъыфIу къыщалъытахэр зыхэта зэхьэзэхуэм и кIэух Iыхьэр Налшык къалэ и мафIэсгъэункIыфI часть №1-м щекIуэкIащ.
Зэпеуэм и япэ теорие Iыхьэм зэрыбауэ органхэр яхъумэн папщIэ къэгъэсэбэпыпхъэхэр, ущыбэуэну къемызэгъ щIыпIэм мафIэсыр зэрыщагъэункIыфIыну щIыкIэм зэрыхащIыкIыр, апхуэдэуи къулыкъур щрахьэкIкIэ абыхэм зытрагъащIэ дэфтэрхэр къыщагъэлъэгъуащ. ЕтIуанэ Iыхьэм Газымрэ Iугъуэмрэ зыщыхъумэнымкIэ къулыкъур (ГДЗС) езыхьэкIхэм практикэ пщэрылъхэр ягъэзэщIэн хуейт. Къапщтэмэ, зэрыбауэ органхэр зэрихъумэну Iэмэпсымэхэр зы дакъикъэм къриубыдэу къэпщытэныр, кърагъэлым щыIуалъхьэкIэ тIэу зэрыдзэныр. ИкIэм-икIэжым зэрагъэж щыуэ зэпкърылъ пкIэлъеймкIэ зыщагъасэ чэщанэм и 3-нэ къат щхьэгъубжэм дэкIуеиныр.
Зэхьэзэхуэм кърикIуахэмкIэ комиссэм хэтхэм текIуахэр яубзыхуащ. «И IэщIагъэмкIэ нэхъыфIу» къалъытащ Дзэлыкъуэкъуажэ дэт мафIэсгъэункIыфI часть №9-м щылажьэ Къардэн Исмэхьил.
Газымрэ Iугъуэмрэ щыхъумэнымкIэ къулыкъум и къалэн нэхъыщхьэщ: цIыхухэмрэ мылъкумрэ къегъэлыныр; бэуапIэ щумыгъуэт щIыпIэм мафIэсыр къыщыхутэн икIи щыгъэункIыфIыныр. А къалэнхэр ягъэзэщIэн папщIэ къару, психологие я лъэныкъуэкIэ хуэхьэзырыным къыдэкIуэу, мафIэсгъэункIыфIхэм щIэныгъэ хэхарэ практикэрэ яIэн хуейщ. ИпэжыпIэкIэ абыхэм зегъэужьынырщ илъэс къэс къулыкъум иригъэкIуэкI зэпеуэхэр зыхуэунэтIар.
Бекъул Артур,
КъБР-м МафIэсым пэщIэтынымкIэ и къэрал къулыкъум
и пресс-IуэхущIапIэм и лэжьакIуэ.
